NaiveNeuron/SloPal huggingface dataset:
Susko, Boris, poslanec NR SR (2015-03-19):
Ďakujem pekne za slovo, pán predseda. Pani poslankyňa, no, žiaľ, musím povedať, že vôbec netušíte, o čom rozprávate. Vytvárate úplne neopodstatnenú paniku z hľadiska ochrany spotrebiteľa. Štát pri výkone svojich akcionárskych práv nemá žiadne kompetencie vo vzťahu k ochrane spotrebiteľa. A predaj, respektíve to, kto je vlastníkom telekomunikačného podniku, vôbec nemá vplyv na možnosti regulácie vo vzťahu k ochrane spotrebiteľa. Na telekomunikačnom trhu existujú tri rôzne regulačné orgány, ktoré regulujú telekomunikačný trh, a to ex ante a ex post. V prvom rade je to Telekomunikačný úrad, ktorý reguluje telekomunikačný trh ex ante, to znamená, analyzuje jednotlivé trhy, ktoré sú rozdelené na telekomunikačnom trhu na viacero trhov, každý z nich analyzuje, či na ňom je nejaký významný podnik a či ten môže sám alebo spolu s inými sa správať nezávisle od svojich konkurentov. Ak dospeje vo výsledku tej analýzy k tomu, že taký podnik je na trhu, tak mu musí uložiť minimálne jednu alebo viacero takzvaných špecifických povinností, medzi ktoré patrí napríklad stanovenie maximálnych cien alebo povinnosť oddelenej evidencie a ďalšie, ďalšie špecifické povinnosti, už vopred, teda ešte predtým, ako príde k nejakému zneužitiu postavenia na trhu. Ak toto nestačí, potom nastupuje ešte Protimonopolný úrad, ktorý skúma významné postavenie na trhu a ktorý ex post, to znamená, keď príde k nejakému zneužitiu postavenia na trhu, môže uložiť ďalšie sankcie. A potom je tu ešte osobitne Slovenská obchodná inšpekcia, ktorá dbá na ochranu spotrebiteľa. Čiže tieto vaše obavy alebo tuná vytváranie nejakej chiméry, že predajom akcií môže dôjsť k nejakému ohrozeniu ochrany spotrebiteľa, sú absolútne neopodstatnené. Ďakujem pekne.
Bugár, Béla, podpredseda NR SR (2019-09-17):
Nech sa páči, prezentujme sa a hlasujme. (Hlasovanie.) Prítomných 138 poslancov, za 94, proti 10, zdržalo sa 33 poslancov, 1 nehlasoval. Návrh sme schválili. Ďalej.
Kažimír, Peter, minister financií SR (2017-10-11):
Ďakujem pekne. Návrhom zákona sa implementujú niektoré ustanovenia vykonávacích a delegovaných aktov k Colnému kódexu Únie. V nadväznosti na elektronizáciu procesov v colnej oblasti sa umožňuje podať ručiteľské vyhlásenie pri ručení vo forme jednotlivej záruky v elektronickej podobe. Pri celkovej záruke sa navrhuje splnomocnenie, ktoré umožní vyhláškou ustanoviť osobitné ručiteľské vyhlásenie, ktoré nebude vyžadovať také podrobné administratívne a finančne náročné rozdelenie celkovej výšky referenčnej sumy, ako je to v platnej právnej úprave Európskej únie. Návrhom sa tiež zavádza liberačné ustanovenie, podľa ktorého zodpovednosť deklaranta za porušenie colných predpisov zaniká, ak deklarant sám požiada o opravu nesprávnych údajov. V čl. II sa novela zákona zaoberá zákonom; rozširuje sa o zmeny zákona o štátnej službe colníkov a zabezpečujú sa podmienky na výkon duchovnej a pastoračnej činnosti pre veriacich colníkov a ich rodinných príslušníkov. V čl. III sa ustanovuje nová kompetencia pre Finančné riaditeľstvo Slovenskej republiky, vykonávanie školení v oblasti colných a daňových predpisov a organizačné zabezpečenie skúšok pre žiadateľov o udelenie statusu schváleného hospodárskeho subjektu. Ďakujem.
Bublavý, Dušan, poslanec NR SR (2011-02-09):
Ďakujem, pán predsedajúci. Pán poslanec Kubovič, vyzývali ste, aby sme spoločne všetky strany našli tak v dôležitom zákone ako je zákon o štátnom občianstve, aby sme našli zhodu. Tak sa teda, pán poslanec, kolektív, ktorý navrhuje tento zákon a celá koalícia, dohodnime a podporte zákon, ktorý novelizuje naša strana SMER – sociálna demokracia, ktorý je precízne a veľmi dobre pripravený. Veď ho podporte a bude to najlepšie pre Slovensko, čo môže byť, lebo inak je lepšie pre štát podporiť pozmeňujúci návrh pána Matoviča. Ten je lepší ako je koaličný. Ďakujem za pozornosť.
Pellegrini, Peter, predseda NR SR (2023-12-12):
Pekne. Keďže Národná rada nie je zjavne uznášaniaschopná, dám o vašom procedurálnom hlasovať najbližšie, kedy sa bude hlasovať. Ďakujem veľmi pekne. (Reakcia z pléna.) Nebol všeobecný súhlas, pán Dostál. (Reakcia z pléna.) Prvý bol pán poslanec spravodajca, ktorý namietal, a ja som sa na všeobecný súhlas ani nepýtal, takže nemal ani čo byť. Tak, prosím pekne, kľud, veď ideme v zmysle rokovacieho poriadku. Pán poslanec, máte procedurálny návrh alebo nejaký koment? (Reakcia z pléna.) Nech sa páči.
Blanár, Juraj, podpredseda NR SR (2022-10-25):
Pani kolegyňa, nemusíte úvodzovky uvádzať. Keď sa povie že „znie“, tak ako sme sa dohodli na poslaneckom grémiu, a to bude dynamickejšie. Ďakujem.
Pellegrini, Peter, predseda NR SR (2023-11-14):
Ďakujem veľmi pekne. Konštatujem, že panie poslankyne a náhradníci na neuplatňované mandáty poslancov zložili predpísaný sľub. Vyhlasujem teraz krátku päťminútovú technickú prestávku, aby sa stihol upraviť systém a okamžite potom budeme pokračovať, preto ani neodporúčam opúšťať rokovaciu sálu, bude to trvať naozaj krátko. Hneď ako obdržím pokyn od technikov, že môžme pokračovať, budeme plynule pokračovať v rokovaní schôdze. (Technická prestávka.)
Figeľ, Ján, podpredseda NR SR (2012-07-26):
Ďakujem pekne kolegom. Pán spravodajca, pán navrhovateľ, ďakujem pekne, takže prerušujem rokovanie o tomto bode programu. Ďakujem vám všetkým. Pokračujeme zajtra ráno podľa schváleného programu. (Prerušenie rokovania po 19.00 hodine.)
Paška, Pavol, predseda NR SR (2012-10-24):
Páni poslanci, poprosím vás, rešpektujte sa, že existujú rôzne názory. Pán poslanec Vašečka, nech sa páči.
Grendel, Gábor, podpredseda NR SR (2020-11-26):
Prezentujme sa a hlasujme o skrátení lehoty. (Hlasovanie.) Prítomných 133, za 114, proti 1, zdržalo sa 18, hlasovali všetci prítomní. Konštatujem, že sme rozhodli o skrátení lehoty. Nech sa páči, pán spravodajca.
Blanár, Juraj, podpredseda NR SR (2020-12-04):
Na vaše vystúpenie evidujem sedem faktických poznámok, ako prvý pán poslanec Marian Kotleba.
Kazda, Radovan, poslanec NR SR (2021-03-19):
Ďakujem. Pán poslanec Blaha, no, znovu, vždy sa mi to stane, keď tu náhodou som, keď teda náhodou vy vystupujete, lebo ja som tu pomerne často, skoro stále, ja sa nečudujem, že ste sa stáli komunistom, lebo tá vaša spôsobilosť argumentovať je fakt naozaj veľmi desivo slabá až nedôstojná. Napríklad, len čo som zrýchla zachytil, po prvé vy tvrdíte, že denne zomrie 100 ľudí a my riešime niečo iné. To je falošný argument. To, že zomiera v dôsledku pandémie 100 ľudí, je síce veľmi smutné, ale neznamená to, že vláda nemá vykonávať aj iné aktivity. Neznamená to ani to, že nemá riešiť vládnu krízu. Nasúkali ste sem falošný argument, je to dokonca argument blížiaci sa argumentu vzbudzujúcemu pocit, súcit, pardon, súcit, tak sa to volá, myslím, presne. Ďalej ste povedali, že všetci sú dohodnutí o riešení vládnej krízy. Falošný predpoklad, úplne nezmyselný, vôbec ho nemáte nejako zdôvodnený. Tie rokovania stále prebiehajú, my to vieme tu konkrétne všetci zdokumentovať, že prebiehajú rokovania. Ďalej som zistil, že ste objavili kauzalitu medzi testovaním a počtom úmrtí, to by som naozaj chcel vedieť, odkiaľ ste ju objavili, vy ste ju prezentovali asi ako výsledok nejakej vedeckej štúdie. V skutočnosti naozaj veľa vlád využíva testovanie a nie je preukázané, že by táto kauzalita existovala. Samozrejme, nejaká štúdia to v budúcnosti môže dokázať, ale vy to prezentujete, ako keby to bol fakt, ale pritom je to falošný argument. Ďalej vyčítate premiérovi spôsoby vládnutia. Presne tento spôsob vládnutia a vedenia vlády viedol ku kríze vlády. V ďalšom kroku však kritizujete, že riešime vládnu krízu. Tak to je zaujímavé, že vy hádžete jedno tvrdenie za druhým do zdôvodnenia jedného a toho istého argumentu, hoci tie tvrdenia sa navzájom vylučujú. Takže ja vás chcem poprosiť, naozaj je to veľmi nedôstojné na tento poslanecký zbor neustále hádzať falošné argumenty. Ďakujem.
Blaha, Ľuboš, podpredseda NR SR (2023-12-13):
Na vaše vystúpenie, pán poslanec, evidujem 17 faktických poznámok. Ako prvý sa s faktickou poznámkou prihlásil pán poslanec Ján Hargaš, nech sa páči.
Mojš, Milan, poslanec NR SR (2017-10-12):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady pre hospodárske záležitosti a Výboru Národnej rady pre obranu a bezpečnosť, ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 24. novembra 2017 a v gestorskom výbore do 27. novembra 2017.
Přidal, Alojz, poslanec NR SR (2012-11-06):
Podľa svedomia hlasujte.
Osuský, Peter, poslanec NR SR (2013-10-16):
Ďakujem pekne. Už starí Rimania v časoch Tiberiových keď išlo o príjmy za verejné toalety, akceptovali veľmi múdry záver o peniazoch za ne: Non olet – nesmrdia. Musím teda potvrdiť, že, tak ako povedal Richard Sulík, teraz prišli lobisti, pre ktorých je toto to pravé orechové. Zajtra môžu prísť monumentalisti sochári, ktorí by radi zase zaviedli to, čo platilo za komunizmu, že z nejakej sumy stavebnej investície sa toto a toto má dávať na kultúru. Možno by to bolo racionálnejšie v podobe skrášlenia brutálnych stavieb niečím nápaditým. Ale treba si uvedomiť, že aj 3-miliardový deficit pozostáva len z troch miliárd jednoeuroviek. A preto každý spôsob vyhodenia peňazí, ktoré sú morálne otázne a aplikáciou a využitím veľmi pochybné, je chorý. A ak tu zaznelo, že to teda nebude, tak mi to opäť pripomína drobnú reakciu pána ministra Kaliňák na 33-eurovú pokutu, ak sa nenahlásite pri odchode na viac než 90 dní, keď povedal: „Ale však to sa vlastne nebude vymáhať.“ A ja som položil tú istú otázku: Načo to, hergot, dávame do paragrafových znení a tlačíme to tu touto snemovňou, keď si tak bokom povieme, no tak však tak veľmi to zas vymáhať nebudeme a toto zas tak veľmi platiť nebudeme? Je to trápne eticky, je to pochybné od samého počiatku, nemienime to nakoniec platiť, ale skúsime, či nám to predsa poslanci nezožerú. Mám obavu, že podaktorí to zožerú.
Kollár, Jozef, poslanec NR SR (2010-11-30):
Ďakujem pekne. Vážený pán predsedajúci, dajte, prosím, hlasovať o vládnom návrhu zákona o štátnom rozpočte na rok 2010 s odporúčaním gestorského výboru schváliť ho.
Fecko, Martin, poslanec NR SR (2013-09-19):
Ďakujem pekne.
Laššáková, Jana, podpredsedníčka NR SR (2015-01-28):
S reakciou pán poslanec Jurzyca, nech sa páči.
Figeľ, Ján, podpredseda NR SR (2014-10-21):
Nech sa páči, s ďalšou faktickou Eva Horváthová.
Pellegrini, Peter, podpredseda NR SR (2020-06-05):
Ďakujem veľmi pekne. Otváram rozpravu. Konštatujem, že som nedostal žiadnu písomnú prihlášku. Pýtam sa, či sa niekto chce prihlásiť do rozpravy ústne. Nie je tomu tak. Končím možnosť a vyhlasujem rozpravu za skončenú. Zároveň prerušujem rokovanie o tomto bode programu. Ďakujem veľmi pekne. Pristúpime teraz k rokovaniu o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s mimoriadnymi opatreniami súvisiacimi so šírením nebezpečnej nákazlivej ľudskej choroby COVID-19 . Vládny návrh má parlamentnú tlač 125. Prosím teraz ministra zdravotníctva Slovenskej republiky Marka Krajčího, aby návrh vlády odôvodnil. Pán minister... (Reakcia z pléna.) Tak zavolajte, prosím, ho, že mu nepomôže sedieť u pána predsedu, tu musí ísť predložiť návrh zákona. Pán minister je už tu. Prosím teda, aby, pán minister, aby ste uviedli návrh na skrátené legislatívne konanie.
Paška, Pavol, predseda NR SR (2013-12-13):
Poprosím vás, poprosím vás, páni poslanci!
Hort, Milan, podpredseda NR SR (2011-02-08):
Pán poslanec chcel navrhnúť, že aby to bolo prejednané vo výbore pre médiá, ak som tomu dobre porozumel. Pani poslankyňa Kiššová, nech sa páči.
D. Lipšic, poslanec: (2007-04-13):
Povedali ste, že vás prekvapilo od neodborníkov, ako sa vyjadrujú k zbrojárine, vy ste nám tu ako zbrojár urobili právnu analýzu dokonca amerického zákona, k čomu vám naozaj blahoželám, len by som chcel podotknúť, že ste ho zle prečítali. FCPA umožňuje, aby si podnikatelia započítali, ako ste povedali, poplatky za urýchlenie úkonov štátnej správy. Viete, čo to je? To je to napríklad, expresné príplatky napríklad u nás pri katastri alebo v obchodnom registri. Presne to je to. To nie je žiadna korupcia, to sú legálne správne poplatky. Môžete krútiť prstom, koľko chcete, tak to proste je. To po prvé. Po druhé. OECD nám v hodnotiacich správach vyčíta, že v ústavnom zákone o konflikte záujmov nie je určená maximálna výška spoločensky prijateľného daru pre verejného funkcionára. Nie to, čo hovoríte vy, že nie je rozdiel medzi darom a úplatkom. Samozrejme, že je veľmi jasne definovaný. Takže nabudúce, pán minister, keď sa podujmete nám tu urobiť právnu analýzu, odporúčal by som vám, aby ste ju konzultovali s odborníkmi. Ďakujem.
Hrnčiar, Andrej, podpredseda NR SR (2019-11-26):
Otváram rozpravu o tomto bode programu. Hlási sa niekto do rozpravy? Nie je tomu tak. Vyhlasujem rozpravu za skončenú. Pán poslanec Blanár predniesol návrh uznesenia Národnej rady, dávam o tomto návrhu hlasovať. Prezentujme sa a hlasujme. (Hlasovanie: Národná rada nebola uznášaniaschopná.) (Zaznievanie gongu. Ruch v sále.) Informujem vás len, že teda hlasujeme o tom, že Národná rada berie na vedomie... (Výkriky z pléna.) Čiže. (Reakcie z pléna. Opakované zaznievanie gongu.) Poprosím vás, páni poslanci, ktorí ste v poslaneckom bufete alebo na chodbách Národnej rady, aby ste sa dostavili do rokovacej sály. (Reakcie z pléna.) Budeme hlasovať dovtedy, kým to uzná predsedajúci tejto schôdze. Pán poslanec Poliačik, keď tu budete sedieť vy, budete mať takú istú právomoc, ako mám teraz ja. Dobre? (Výkriky z pléna.) Takže vyhlasujem päťminútovú prestávku. Poprosím poslancov, aby sa dostavili do rokovacej sály. (Prestávka.) (Po prestávke.)
Pellegrini, Peter, predseda NR SR (2015-03-17):
Ďakujem. Prerušujem rokovanie. Vyhlasujem obedňajšiu prestávku. Budeme pokračovať o 14.00 hodine. (Prerušenie rokovania o 12.13 hodine.)
Pellegrini, Peter, podpredseda NR SR (2020-07-14):
Ďakujem pekne. Vyhlasujem rozpravu za skončenú. Chcem sa spýtať pána navrhovateľa, či chce zaujať stanovisko. Nech sa páči, pán minister.
P. Miššík, poslanec: (2010-03-05):
Ani my, ani nikto iný v tejto krajine nemá nič proti tomu, aby spotrebiteľ bol chránený. To je záujem každého normálneho občana, dupľom každého poslanca, ktorý zastupuje záujmy občanov. My sme aj za to, že by sa mali sprísniť kritériá na kvalitu rozhodcu, opakujem, na kvalitu rozhodcu, a tým pádom aj na skvalitnenie rozhodovania v rozhodcovských konaniach. Ale dostávame sa do situácie, že predložená novela, resp. predložený vládny návrh zákona zavádza niektoré inštitúty, ktoré podľa mňa už sú za hranicou toho, čo by sme v rámci – a teraz to poviem – tzv. ochrany spotrebiteľa chceli robiť. Poviem, konkrétne poviem, zriaďuje sa len stály rozhodcovský súd, veľmi sa posilňujú právomoci ministerstva vo vzťahu k rozhodovaciemu procesu a ku kontrole rozhodcov. Zavádza sa systém licencovania s tým, že dotyčný rozhodca musí skladať kauciu vo výške, myslím, 100-tisíc eur, ktorá by sa, samozrejme, vinkulovala v prospech ministerstva, v prospech účtu ministerstva spravodlivosti s tým, že potom by sa následne mohli z nej hradiť škody spôsobené rozhodnutím rozhodcu. Ja znova zopakujem, viem si predstaviť niektoré inštitúty, ktoré by sme mohli upraviť aj pozmeňujúcimi návrhmi, žiaľ, nie je dostatočná vôľa, politická vôľa na urobenie takýchto korektúr, preto si myslím, že bude lepšie, ak takýto návrh my a náš poslanecký klub nepodporíme z tých dôvodov, ktoré som spomínal, a budeme sa snažiť v budúcom volebnom období pripraviť niektoré čiastkové zmeny tohto zákona, myslím, že aj život potom ukáže, že kto mal v tomto prípade pravdu. Takže opakujem, áno ochrane spotrebiteľa, ale nie za každú cenu a ísť do extrémov. Ďakujem pekne.
Záhumenský, Marián, poslanec NR SR (2012-10-26):
Ďakujem pekne, pán predseda. V rozprave vystúpilo päť poslancov, ktorí podali dva procedurálne návrhy a dva pozmeňujúce návrhy. Pán poslanec Lebocký navrhol vyňať bod č. 3 zo spoločnej správy na osobitné hlasovanie a podal aj upresňujúci návrh. Pán poslanec Galko podal procedurálny návrh, aby Národná rada nepokračovala v rokovaní o tomto návrhu zákona. Pán predseda, prosím, dajte o tomto procedurálnom návrhu hlasovať.
Šeliga, Juraj, podpredseda NR SR (2020-11-04):
Nech sa páči.
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 134 poslancov, za 87, proti 29, zdržalo sa 18. Konštatujem, že sme tento návrh schválili. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 185/2015 Z. z. Autorský zákon (tlač 6... pardon, tlač 761), bod 15 schváleného programu. Dávam slovo spravodajkyni, ktorú určil navrhnutý gestorský výbor pre kultúru a médiá, poslankyni Moniky Kozelovej, aby hlasovanie uviedla. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov , tlač 761.)
Čepček, Martin, poslanec NR SR (2022-09-22):
Ďakujem pekne. Pán premiér, ja som tú otázku položil, keď som ešte nič nevedel, a včera odzneli v médiách nejaké mená, teda aspoň jedno, takže uvažuje sa aj o tomto pánovi, ktorý bol včera v médiách, hej? Ďakujem.
Laurenčík, Milan, podpredseda NR SR (2021-09-28):
S faktickou poznámkou teraz vystúpi pán poslanec Marek Šefčík, nech sa páči.
Stachura, Peter, poslanec NR SR (2023-11-15):
Ďakujem pekne za slovo. Ja by som chcel podporiť a poďakovať pánovi Pollákovi za pekný príspevok, pretože bol vo vecnej rovine, nebol nejako osobne útočný. Aj vďaka tomu, že som určitú dobu žil v Markušovciach, kde je veľmi početná rómska komunita, a rovnako Spiš má veľmi veľa skutočne, musím to povedať, slumov tejto komunity, tak viem, o čom hovorí, a chcel by som apelovať na celý parlament, že je to naša spoločná zodpovednosť, aby sme tejto komunite skutočne pomohli. Ja by som chcel povedať niečo, čo sa týka aj paliatívnej medicíny, ale každý si môže do tejto poučky dopísať to alebo toho, koho tam on vidí, ale vyspelosť národa sa meria tým, ako sa vie postarať o tých najzraniteľnejších. A tí najzraniteľnejší môžu byť rôzni, môžu to byť ľudia bez domova, môžu to byť opustení, ktorí stratili sebestačnosť, môžu to byť nenarodené deti a áno, sú to aj Rómovia. Pán Pollák, ďakujem vám veľmi pekne, že za týchto ľudí bojujete a že dávate vždy nádej, že niečo sa bude hýbať dopredu. Aj vy ste pre nich vzorom. Ja sa veľmi teším, že je tu takýto človek z tejto komunity, ktorý vie takto vystupovať a vie ich zastúpiť v tomto parlamente. A opakujem ešte raz, vážení, to, v akých hrozných pomeroch žijú naši Rómovia, je naša spoločná zodpovednosť. Ďakujem.
V. Veteška, podpredseda NR SR: (2005-07-06):
L. Polka, poslanec: Ďakujem pekne. Ja sa ospravedlňujem, možnože budem opakovať niektorých predrečníkov, ale chcel som len spýtať, o čom tento zákon vlastne je. Máme tu vládny návrh zákona o lobingu s mäkkým i. Je to údajne z anglického lobby, čiže chodba, ktoré sa píše s tvrdým y a v žiadnom výkladovom slovníku som nenašiel zmysluplný výraz pre lobing v slovenčine s mäkkým i. Pred tromi rokmi sa, myslím, že až do parlamentu dostal vcelku zmysluplný návrh, ktorý sa volal zákona, ktorý sa volal zákon o základných pravidlách legislatívneho procesu a o účasti fyzických...
Pčolinský, Peter, podpredseda NR SR (2023-03-22):
O slovo požiadal pán predseda finančného výboru. Nech sa páči.
Grendel, Gábor, podpredseda NR SR (2021-05-10):
Teraz dávam slovo spoločnému spravodajcovi z ústavnoprávneho výboru pánovi poslancovi Jurajovi Šeligovi, aby informoval Národnú radu o výsledku prerokovania tohto návrhu vo výboroch.
Bugár, Béla, podpredseda NR SR (2018-01-30):
Nech sa páči, prezentujme sa a hlasujme o bode 33. (Hlasovanie.) Prítomných 139, za 1, proti 65, zdržalo sa 72 poslancov, 1 nehlasoval. Tento bod sme neschválili.
Paška, Pavol, predseda NR SR (2012-05-10):
Pán poslanec Raši.
Grendel, Gábor, podpredseda NR SR (2020-06-03):
Tri faktické poznámky na vystúpenie pána poslanca. Ako prvý pán poslanec Kučera.
Laurenčík, Milan, podpredseda NR SR (2020-11-04):
Ďakujem veľmi pekne. Na vaše vystúpenie neevidujem žiadnu faktickú poznámku. Pani poslankyňa Tabák, nechcete ísť do rozpravy? To bol omyl. Týmto vyhlasujem teda všeobecnú rozpravu za skončenú a pýtam sa, či chce zaujať stanovisko pán navrhovateľ, pán podpredseda. Nie? Pán spravodajca? Pán spravodajca! Chcete stanovisko? Nechcete. Nemôžete driemať, musíte počúvať (povedané so smiechom), čítal ste, dobre, v pohode. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov . Vládny návrh zákona má tlač 258, návrh na jeho pridelenie na prerokovanie výborom je v rozhodnutí č. 251. Nech sa páči, pán podpredseda Heger, uveďte nám tento vládny návrh zákona.
Bugár, Béla, podpredseda NR SR (2017-02-02):
Pán poslanec Viskupič, nech sa páči, môžte reagovať.
S. Janiš, poslanec: (2006-10-24):
Vy ste sa v rozprave priznali k tomu, že Smer je za harmonizáciu priamych daní v Európskej únii. Vy ste sa v podstate priznali k tomu, že Smer obhajuje záujmy bohatých štátov Únie. Vy ste za to, aby sa v Bruseli rozhodovalo o daniach z príjmu na Slovensku? Dávam do pozornosti všetkým vaše vystúpenie a dúfam, že sa s ním oboznámi čo najširšia verejnosť. Ďakujem.
Fico, Robert, poslanec NR SR (2020-11-04):
Ďakujem pekne. Pán podpredseda Národnej rady, pán Blanár, dovoľ, aby som ešte zareagoval na tvoje vystúpenie, a najmä sa chytil tej poslednej vety, ktorú povedal predkladateľ tohto šialeného návrhu, že názory a postoje poslanca Národnej rady za SMER – sociálnu demokraciu Ľuboša Blahu nie sú v súlade so záujmami Slovenskej republiky. Pán poslanec Osuský si asi nepamätá na obdobie, kedy napríklad vlády, ako je táto, ktorá dnes vládne, v minulosti hlasovali za bombardovanie bývalej Juhoslávie a zabíjanie civilistov. Pán poslanec Osuský by túto otázku mohol dostať, že či to je v záujme Slovenskej republiky. Bolo v záujme Slovenskej republiky poslať vojakov do Iraku, aby podporovali americké ropné dobrodružstvo? Je v záujme Slovenskej republiky nekriticky podporovať opozíciu v iných štátoch? Je v záujme Slovenskej republiky... a mohol by som uviesť obrovské množstvo príkladov. Pán poslanec Juraj Blanár, dnešné vystúpenie pána poslanca Osuského vojde opäť do tých najškaredších a najhorších dejín slovenského parlamentarizmu, pretože trestať niekoho za svoj názor, ktorý je často veľmi originálny, človeka, ktorého intelekt a vzdelanosť presahuje štyrikrát všetkých štyroch, ktorí tento návrh predložili, je niečo, čo v demokratickej spoločnosti nemá čo robiť. Dámy a páni, dám si teraz dole rúško, hanbite sa, toto je fašizmus, to sú 50. roky. (Potlesk.)
Grausová, Natália, poslankyňa NR SR (2017-06-14):
Chcem povedať, že boľševizmus a komunizmus nám tu dovliekol Beneš. Beneš nás predal Stalinovi ešte dávno pred skončením vojny. Čiže vlastne komunistická strana vyhrala v Česku, pretože za Slovensko nevyhrala voľby. Takže chcem vás; toto je prvá vec. Druhá vec, my sme nemali, nielenže sme nemali svoj štát, ale my sme nemali ani len tú svoju komunistickú stranu, pretože tá bola v Prahe. Našim komunistom dirigovali a rozkazovali v Prahe komunisti, ústredný výbor z Prahy. To je ďalšia vec. A chcem povedať pre pani Remišovú. Oháňate sa tu kňazom Srholcom, ktorý bol heretikom. Kňazom Srholcom, ktorý bol čechoslovakistom, rotariánom a eštebákom.
Ďuriš Nicholsonová, Lucia, podpredsedníčka NR SR (2016-12-07):
Už iba nakrátko a ešte sa vrátim k tomu, čo hovorila pani poslankyňa Šebová, že áno, mnohí, mnohí z nás pochopia, až keď majú takú skúsenosť osobnú alebo v rodine, alebo medzi nejakými blízkymi, a tiež to nikomu, samozrejme, neprajem, ale na jednom sa asi zhodneme, že minister, ktorý je ministrom práce, sociálnych vecí a rodiny, ani nepotrebuje túto osobnú skúsenosť, on proste z titulu svojej funkcie a možno len z titulu nejakej elementárnej ľudskosti a sociálneho cítenia jednoducho musí vedieť, že o čo ide, a musí mať on v prvom rade vôľu napraviť toto neprávie, túto skrivodlivosť, ktorou, na základe ktorej trpia teda rodičia a matky veľmi ťažko chorých detí. Takže ja by som vás chcela veľmi pekne poprosiť – aj, kolegovia zo SMER-u, aj kolegovia zo SNS a kolegovia, samozrejme, z MOST-u – HÍD – skúsme ignorovať stanovisko ministra. Skúste tento návrh podporiť, lebo naozaj si myslím, že ten, kto dokáže poslať takéto stanovisko, si nemôže hovoriť minister práce, sociálnych vecí a rodiny. Ďakujem.
Beblavý, Miroslav, poslanec NR SR (2019-11-26):
Mám proce; ešte raz, pán predsedajúci. Pána Muňka ste nechali minútu hovoriť bez toho, aby čo len niečo povedal. (Smiech v sále.) Takže ak vás môžem poprosiť... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2016-10-26):
Na vaše vystúpenie, pán poslanec, zareagujú dvaja páni poslanci, pán poslanec Osuský, pán poslanec Dostál. Končím možnosť prihlásiť sa s faktickou poznámkou. Pán poslanec Osuský, nech sa páči.
Paška, Pavol, predseda NR SR (2012-09-19):
Hlasujeme. (Hlasovanie.) 140 prítomných, 131 bolo za, 8 sa zdržalo, 1 nehlasoval. Uznesenie sme schválili. Pán poslanec Droba bude uvádzať hlasovanie o návrhu uznesenia k správe o štátnej politike starostlivosti o Slovákov žijúcich v zahraničí. Je to tlač 192. (Hlasovanie o správe o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2011 a návrh programu štátnej politiky vo vzťahu k Slovákom žijúcim v zahraničí na rok 2013 , tlač 192.)
B. Bugár, podpredseda NR SR: (2004-09-22):
(Hlasovanie.) Prítomných 147 poslancov, za návrh 142, hlasovania sa zdržalo 5 poslancov. Konštatujem, že tento návrh pána poslanca Polku bol schválený. Nech sa páči.
Martvoň, Anton, poslanec NR SR (2013-02-08):
Ďakujem pekne za slovo. Mám toho trošku viac, tak v rýchlosti to poviem. Prvá moja myšlienka je taká, že nie je podľa mňa šťastné ísť cestou zrušenia financovania strán a zakázania volebnej kampane, ale podľa môjho názoru je potrebné ísť cestou cez efektívnejšiu kontrolu financovania politických strán ako takých. Čo sa týka zrušenia financovania, to, čo, pán poslanec Matovič, navrhuješ, tak v podstate ide skôr o to, že práve vďaka súčasnému systému sú politické strany alebo môžu byť politické strany aspoň čiastočne nezávislé od vonkajších vplyvov. A pokiaľ by boli tie politické strany financované iba čisto zo súkromného sektora, tak v podstate znamenalo by to, že vládol by v Slovenskej republike iba ten, kto má peniaze, založí si stranu a zároveň si aj zaplatí aj mediálne prostredie alebo presvedčí nejakého moderátora alebo redaktora nejakej televízie, aby vstúpil do jeho strany, a tým by získal mediálny priestor. Zároveň si dovolím poukázať, že zrušenie volebnej kampane by znamenalo narušenie slobody prejavu ako takého z toho dôvodu, že pokiaľ by mala volebná kampaň závisieť iba od diskusií v médiách a inak by sa nemohli politici vyjadrovať pred voľbami, tak, samozrejme, naruší sa práve tá sloboda slova ako takého, lebo každý môže prejavovať svoje myšlienky v demokratickej spoločnosti, kedy chce a ako chce, pokiaľ je to teda v súlade nejako so zákonom. Čo sa týka ďalšieho ohľadom tej volebnej kampane, tak podľa mňa práve by sa cez tento váš systém maximalizovalo korupčné prostredie, lebo by tá volebná kampaň potom prebiehala prostredníctvom občianskych združení, rôznych nadácií, agentúr, fyzických osôb, tak ako sa to často deje v Spojených štátoch amerických, kde práve tú volebnú kampaň za mnohé politické strany robí práve aj ten tretí sektor ako taký. Zároveň dovolím si upozorniť, že každá politická strana... (Prerušenie vystúpenia časomerom.)
P. Paška, predseda NR SR: (2009-06-19):
(Hlasovanie.) 143 prítomných, 93 za, 49 sa zdržalo, 1 nehlasoval. Sme v treťom čítaní . Otváram rozpravu. Vyhlasujem ju za skončenú a môžeme hlasovať, pán spravodajca.
J. Rusnák, poslanec: (2003-06-17):
Ďakujem pekne. P. Rusko, podpredseda NR SR: Pani poslankyňa Záborská.
Benčík, Ján, poslanec NR SR (2023-06-22):
.. pán expremiér a exminister, nebudem sa vyjadrovať k vážnym obvineniam, ktoré ste tu s takou ľahkosťou vyslovili. Ani k bulvárnym ad hominem útokom, či sú pravdivé by mali preveriť orgány činné v trestnom konaní alebo súd v občianskoprávnom konaní. Zareagujem iba na to, čo ste povedali hneď na začiatku, ževraj pohľad na vás je pohľadom do očí pravde. Niekto kedysi dávno povedal: Ja som cesta, pravda i život. Ten, kto to povedal, má na to nepochybne právo, ktoré potvrdil svojím životom, svojím pôsobením, aj svojou smrťou. Či máte právo povedať o sebe niečo podobné práve vy, o tom veľmi vážne pochybujem.
I. Radičová, poslankyňa: (2008-11-25):
My týmto rodičom ponúkame, dávame, majú nárok na príspevok pri narodení dieťaťa, čiže v tomto smere ich zrovnoprávňujeme, ale nemajú nárok na príplatok k príspevku. Rodičom, ktorým je dieťa zverené rovno z nemocnice alebo krátko po pôrode, však vznikajú rovnako zvýšené náklady ako rodičom, ktorým sa dieťa narodí. Tí rodičia sú v úplne rovnakej situácii. Preto sa naozaj na vás obraciam o podporu toho, aby sme nerozlišovali v tomto prípade medzi biologickým rodičom a rodičom, ktorý je sociálnym rodičom, ktorý si berie deti do osvojenia a ktorý im poskytne lásku a rodinné prostredie. Dovoľte mi preto predniesť pozmeňujúci návrh. K čl. I za bod 3 sa vkladá nový bod 4, ktorý znie: 4. V § 2 ods. 2 sa dopĺňa nové písm. c), ktoré znie: „c) osoba, ktorá prevzala dieťa podľa § 1 ods. 3 do starostlivosti nahrádzajúcej starostlivosť rodičov na základe právoplatného rozhodnutia súdu alebo príslušného orgánu.“. Nasledujúce novelizačné body sa prečíslujú. Odôvodnenie: Navrhuje sa rozšíriť možnosť poberania príplatku pri narodení dieťaťa aj na rodičov, ktorým bolo dieťa zverené do náhradnej starostlivosti. V súčasnosti totiž títo rodičia majú nárok na príspevok pri narodení 4 560 korún, resp. 151,37 eur, ale nemajú nárok na príplatok k príspevku. Rodičom, ktorým je dieťa zverené rovno z nemocnice alebo krátko po pôrode, však vznikajú rovnako zvýšené náklady ako rodičom, ktorým sa dieťa narodí. Poprosím vás o podporu tohto pozmeňujúceho návrhu. Ďakujem za pozornosť.
Pellegrini, Peter, predseda NR SR (2015-06-24):
Ďakujem pekne. Pán poslanec Chren.
Bugár, Béla, podpredseda NR SR (2018-01-30):
Ďakujem. Otváram rozpravu. Konštatujem, že som dostal jedinú písomnú prihlášku pána poslanca Schlosára. Nech sa páči, máte slovo, uvidíme, či to stihneme za pár minút alebo? (Reakcia poslanca.) Takže vzhľadom k tomu, že pán poslanec má dlhšie ako päť minút, takže prerušujem rokovanie o tomto bode programu, a potom budeme pokračovať po tých voľbách do, myslím si, že predsedov výborov ideme voliť dnes, budeme pokračovať týmto bodom. Takže prerušujem rokovanie do 17.00 hod. (Prestávka.) (Po prestávke.)
M. Hort, podpredseda NR SR: (2007-05-17):
A teraz dávam slovo spoločnej spravodajkyni z výboru pre zdravotníctvo pani poslankyni Márii Sabolovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa, máte slovo.
Jurinová, Erika, podpredsedníčka NR SR (2013-02-05):
Ďakujem, pán poslanec. Reakcie na faktické poznámky pán poslanec Zajac. Nech sa páči.
P. Paška, predseda NR SR: (2009-06-19):
(Hlasovanie.) 143 prítomných, 136 za, 2 proti, 3 sa zdržali, 2 nehlasovali. Aj bod 5 sme schválili.
B. Bugár, podpredseda NR SR: (2004-02-03):
(Hlasovanie.) Prítomných 130 poslancov, za 73, proti 15, zdržalo sa 42. Konštatujem, že aj bod č. 3 zo spoločnej správy bol schválený. Nech sa páči. I. Hamarčák, poslanec: Budeme hlasovať o návrhoch, ktoré vyplynuli z rozpravy. Pán poslanec Hurban predložil celkom deväť návrhov, o ktorých žiada, aby sa hlasovalo v jednom bloku.
Chren, Martin, poslanec NR SR (2012-08-06):
Pani predsedajúca, ja som presvedčený, že zákon je o tom, ako platí, a nie o tom, že si ho niekto môže odhlasovať a upravovať, ako sa mu hodí. Čiže vyzývam vás, dodržte zákon.
Paška, Pavol, poslanec NR SR (2011-09-14):
Pán poslanec, pán kolega Zajac, politický systém na Slovensku neuveriteľne znervóznel po vašich vyhláseniach pri vašom zásadnom vplyve, ale budem používať teraz vážne vašu terminológiu. Hovorili ste o nejakej neuveriteľnej záťaži. No, najväčšou záťažou po skončení tohto volebného obdobia bude, ako vás dostať z parlamentu, kam ste sa dostali, tým najväčším volebným podvodom, ktorý prebehol v dejinách slovenského parlamentarizmu. Vy ste minule vykrikovali tu niekomu z kolegov, že ste mali 12 000 hlasov alebo koľko, myslím, že ja si nepamätám, ja sám som mal na treťom mieste 220-tisíc alebo koľko a pekne v pokore sedím v opozícii a nemám ambíciu vystupovať ako moc. Vy jednoducho ste zneužili volebný zákon a jednoducho tu sedíte na základe podvodu. Pokiaľ budete poslancom MOST-u – HÍD a budete súčasťou vládnej moci, robte, čo chcete, a tárajte, čo chcete, ale nebudete tu vystupovať ako politický subjekt. Pred bránami parlamentu zostali politické subjekty, ktoré dostali 100-tisíc a viac hlasov a nemajú možnosť, aby ich tu niekto reprezentoval. A k tej izolácii a k tým škandálom. No, nemal som pocit tej izolácie, bol som predsedom parlamentu, keď som okamžite prevzal funkciu predsedu konferencie všetkých predsedov parlamentov Európskej únie, tu sedelo 43 predsedov parlamentov Európskej únie. Ja som navrhol mechanizmus tzv. bratislavský, ktorý si všetci osvojili a ktorý pomohol vyriešiť lisabonskú krízu a prijať Lisabonskú zmluvu, vážený pán poslanec! My sme prijali euro, nemal som pocit, že sme v izolácii. My sme vytvoril Schengen, ľudia dnes cestujú z východu až po Lisabon, nemal som pocit, prijímali ma králi európskych krajín, sedel som s pánom Barrosom, s pánom predsedom Európskeho parlamentu, tu pán Lammert, predseda Bundestagu, pán Frattini, predseda talianskeho senátu vystupoval, nemal som žiadny pocit. Ak máte pocit izolácie, pán Zajac, odíďte tam, kde ste boli doposiaľ. Ďakujem. (Potlesk.)
Laššáková, Jana, podpredsedníčka NR SR (2014-12-10):
Na vystúpenie pána poslanca s faktickými poznámkami sa hlásia traja poslanci, pani poslankyňa Žitňanská, Přidal a Mezenská a pán poslanec... (Reakcia z pléna.) Vy už budete reagovať, dobre. Pani Mezenská je posledná prihlásená s faktickou. Končím možnosť prihlásiť sa s faktickými poznámkami. Ale predtým, ako dám slovo pani poslankyni Žitňanskej, dovoľte, aby som privítala na balkóne študentov Gymnázia z Bardejova. Vitajte v Bratislave, vitajte v Národnej rade, máme tu dosť návštev, tak som rada, že mladí ľudia môžu vidieť rokovanie Národnej rady priamo, a nie sprostredkovane. (Potlesk.) Nech sa páči, pani poslankyňa Žitňanská, máte slovo.
Zmajkovičová, Renáta, podpredsedníčka NR SR (2012-10-24):
S faktickými poznámkami štyria poslanci. Uzatváram možnosť faktických poznámok. Pán poslanec Kaník.
M. Hort, podpredseda NR SR: (2008-01-29):
(Prerušenie rokovania o 19.03 hodine.)
Mikloško, Jozef, poslanec NR SR (2015-10-06):
Veľmi pekne ďakujem. Pán predseda, ako najstarší, druhý najstarší poslanec som sa dozvedel cez moje tajné styky, že dneska máte štyridsať rokov, tak patrilo by sa teda, fľašku žiadnu nemám, ale prípadne zajtra to opravím, vám srdečne zablahoželať, zaželať veľa radosti, spokojnosti a my ako kresťania aj hojnosť božieho požehnania a potom po smrti kráľovstvo nebeské. (Smiech, potlesk.) Ešte mám tridsať sekúnd. No a, samozrejme, tešíme sa, že vás tu máme. Tešíme sa. (Potlesk.)
B. Bugár, podpredseda NR SR: (2005-06-29):
vládnom návrhu zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení zákona č. 720/2004 (tlač 1114). Prosím ministra zdravotníctva Slovenskej republiky Rudolfa Zajaca, aby vládny návrh zákona odôvodnil. Pán minister, nech sa páči.
Bugár, Béla, podpredseda NR SR (2017-10-10):
Ďalej v rozprave vystúpi pán poslanec Budaj.
Laššáková, Jana, podpredsedníčka NR SR (2013-05-16):
Na vystúpenia pána poslanca s faktickou poznámkou pani poslankyňa Horváthová. Nech sa páči, pani poslankyňa.
O. Nachtmannová, poslankyňa: (2008-04-10):
A ďalej trošku sa pozrime do minulosti, pri koľkých vládnych návrhoch zákonov v minulom volebnom období mala spravodajstvo opozícia.  A vezmime si súčasné volebné obdobie, aby som nešla len do minulosti. Doteraz pri všetkých vládnych návrhoch zákonov, ktoré boli, ktoré sa týkali nášho výboru, mala spravodajstvo opozícia. Ďakujem.
Sopko, Miroslav, poslanec NR SR (2017-06-13):
Ďakujem za slovo, pán predsedajúci. Ja len v krátkosti. Jednak chcem poďakovať mojej poslaneckej kolegyni, že dala do toho ďalší rozmer a pripomenula to, čo som spomínal. Naozaj potrebujeme radikálnejšie zmeny, čím skôr, tým lepšie. A tiež keď sa spomínajú stále deti so zdravotným znevýhodnením, nemali by sme zabúdať ani na deti s nadaním. Tieto sú tiež rovnako dôležité a tiež potrebujeme, aby sa na nich myslelo. Ďakujem.
Baláž, Vladimír, poslanec NR SR (2018-06-13):
Ďakujem. Nehnevajte sa, že som sa prihlásil a zdržiavam. (Povedané s úsmevom.) Pán kolega, kolega Krajčí, ďakujem, to bolo naozaj dobré vystúpenie. Napísal som si niekoľko poznámok a som rád, že to odznelo od vás. Bez toho, aby sa nedali ďalšie aditívne peniaze do zdravotníctva, to nebude fungovať. Bodka. O tom sa, to prajem každému, ktorý, kto bude vládnuť ďalšie roky, aby sa mu to stalo. Ja ako zdravotník to budem podporovať v každom ohľade. Bez toho to nepôjde ďalej. My sme tu nehovorili to, o čom by sme mali hovoriť. Jasné, neni na to tam táto téma, ale to je terciárny dlh v zdravotníctve. A preto to hovorím, že chcem povedať, že celá moja skúsenosť, aj manažérska, že motivácia s peniazmi je tá najhoršia motivácia, aká existuje, najhoršia. Ja nevravím, že nemá byť, ale je to tá najhoršia motivácia. To, čo by sme mali robiť všetci pre zdravotníckych pracovníkov, pre nás, pre lekárov, pre sestry a tak ďalej... (Prerušenie vystúpenia časomerom.)
P. Hrušovský, predseda NR SR: (2003-07-10):
(Hlasovanie.) 129 prítomných, 39 za návrh, 63 proti, 27 sa zdržalo. Konštatujem, že návrh sme neschválili.
Hrnčiar, Andrej, podpredseda NR SR (2016-12-07):
Otváram všeobecnú rozpravu. Do rozpravy som nedostal žiadnu písomnú prihlášku a pýtam sa, či sa chce prihlásiť niekto ústne. Končím možnosť (reakcia z pléna), končím možnosť nahlásiť sa do rozpravy ústne. Neprihlásil sa nikto. O slovo požiadala pani podpredsedníčka Nicholsonová.
Lipšic, Daniel, poslanec NR SR (2015-04-21):
Ďakujem. Ja mám len jednu stručnú reakciu. Buď rokovací poriadok dodržiava každý, teda buď pravidlá platia pre každého, alebo neplatia pre nikoho. Rokovací poriadok nemá ustanovenie, že môžu hovoriť poslanci vládnej strany kedykoľvek o čomkoľvek vo faktických, v procedurálnych, v rozprave, kedykoľvek o čomkoľvek, ako sme boli svedkami pri odvolávaní Ján Figeľa, ale opoziční len striktne k tomu, čo sa prerokúva. Nič takého v rokovacom poriadku nie je. A myslím, že pán podpredseda Číž ho s radosťou a pravidelne s pravidelnosťou porušuje. To je toľko k tomu. K tomu, čo hovoril pán poslanec Hlina. Ja s ním absolútne súhlasím v tom, že ten hlavný problém sa nenachádza v zákone, ale v tom, že ide o podvodnú reštrukturalizáciu. Poviem to na tom príklade. Váhostav má dneska na účtoch v hotovosti 17 mil. a pohľadávky, najmä z NDS-ky, bude mať zaplatené len v tomto roku vo výške 52 mil., spolu to je takmer 70 mil. Mohlo by to uspokojiť v tomto roku z likvidných aktív 50 % každého, banky aj živnostníkov. To je podvod, ktorý pácha Váhostav, nie kultúra podvodu a kecy premiéra Fica, to je podvod, čo robí Váhostav. A keď ho chcete takýmto spôsobom kryť cez všelijaké štátne aktíva a to, že budeme vyplácať, tak sa obávam, že sa na tom podvode zúčastňujete potom aj vy, aj my ako parlament.
Madej, Róbert, poslanec NR SR (2014-02-13):
Ďakujem pekne. Vážený pán predseda Národnej rady Slovenskej republiky, vážený pán predseda vlády Slovenskej republiky, vážené pani poslankyne, vážení páni poslanci, členovia vlády, dovoľte mi, aby som vás informoval o prerokovaní uvedeného návrhu skupiny poslancov vo výboroch Národnej rady. Predseda Národnej rady Slovenskej republiky svojím rozhodnutím č. 872 zo 7. februára 2014 pridelil návrh skupiny poslancov Národnej rady Slovenskej republiky na vyslovenie nedôvery predsedovi vlády Slovenskej republiky Robertovi Ficovi, ktorý je uvedený ako tlač 873, na prerokovanie všetkých výborom Národnej rady Slovenskej republiky okrem mandátového a imunitného výboru, výboru pre nezlučiteľnosť funkcií, výboru pre európske záležitosti, osobitného kontrolného výboru na kontrolu činnosti NBÚ, osobitného kontrolného výboru na kontrolu činnosti SIS, osobitného kontrolného výboru na kontrolu činnosti Vojenského spravodajstva a výboru na preskúmavanie rozhodnutí Národného bezpečnostného úradu do určeného termínu konania schôdze Národnej rady Slovenskej republiky. Za gestorský výbor určil predseda Národnej rady Slovenskej republiky ústavnoprávny výbor. Predložený návrh skupiny poslancov prerokovali: výbor pre financie a rozpočet, výbor pre hospodárske záležitosti, výbor pre pôdohospodárstvo a životné prostredie, výbor pre sociálne veci, výbor pre zdravotníctvo, výbor pre obranu a bezpečnosť, zahraničný výbor, výbor pre vzdelávanie, vedu, mládež a šport, výbor pre kultúru a médiá a výbor pre ľudské práva a národnostné menšiny 11. februára 2014. Výbor pre verejnú správu a regionálny rozvoj a Ústavnoprávny výbor Národnej rady Slovenskej republiky prerokovali návrh 12. februára 2014. Všetky menované výbory k predmetnému návrhu skupiny poslancov neprijali uznesenie z dôvodu, že predložený návrh uznesenia nezískal potrebný súhlas nadpolovičnej väčšiny všetkých poslancov podľa čl. 88 ods. 2 Ústavy Slovenskej republiky a § 52 ods. 4 zákona o rokovacom poriadku Národnej rady Slovenskej republiky v znení neskorších predpisov. Ako gestorský výbor rokoval Ústavnoprávny výbor Národnej rady Slovenskej republiky dňa 12. februára 2014. Uznesením č. 386 schválil túto správu o výsledku prerokovania návrhu skupiny poslancov Národnej rady Slovenskej republiky na vyslovenie nedôvery predsedovi vlády Slovenskej republiky Robertovi Ficovi. Zároveň poveril mňa ako spravodajcu, aby som informoval o výsledku prerokovania uvedeného návrhu vo výboroch na schôdzi Národnej rady. Pán predseda, prosím, aby ste otvorili rozpravu. Ďakujem pekne.
P. Hrušovský, podpredseda NR SR: (2002-08-19):
(Hlasovanie.) Prítomných 99 poslancov, za 93 poslancov, zdržalo sa 6 poslancov. Návrh sme schválili. Pán poslanec. M. Mesiarik, poslanec: To boli všetky pripomienky pána prezidenta. Pán podpredseda, dajte hlasovať o zákone ako o celku.
Glváč, Martin, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 138, poslancov, za 83, proti nikto, zdržalo sa 55. Schválené.
Danko, Andrej, podpredseda NR SR (2023-12-08):
Pán poslanec Krúpa.
Kollár, Boris, predseda NR SR (2023-02-14):
Prosím, na záznam. Už je naozaj najvyšší čas, toto sa nám stáva pri každom jednom hlasovaní. Pri každom jednom. Teraz vystúpi v rozprave pani poslankyňa Zemanová, nech sa páči, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov , tlač 1391.)
Zmajkovičová, Renáta, podpredsedníčka NR SR (2014-07-09):
Pán poslanec Kuffa.
Grendel, Gábor, podpredseda NR SR (2022-11-30):
(Zaznievanie gongu.) Kolegyne, kolegovia, takže budeme v rokovaní pokračovať návrhom rozpočtu Úradu pre dohľad nad zdravotnou starostlivosťou na roky 2023 až 2025. Prosím pani predsedníčku Úradu pre dohľad nad zdravotnou starostlivosťou Renátu Bláhovú, aby návrh uviedla. (Rokovanie o návrhu rozpočtu Úradu pre dohľad nad zdravotnou starostlivosťou na roky 2023 až 2025 , tlač 1267.)
Laurenčík, Milan, podpredseda NR SR (2021-12-14):
(Zaznievanie gongu.) Vážené panie poslankyne, vážení páni poslanci, mám ešte informáciu, že pokračuje rokovanie výboru pre pôdohospodárstvo, preto predlžujem prestávku do 19.30 h. Procedurálny návrh má pani poslankyňa Katarína Hatráková, nech sa páči.
Marcinková, Vladimíra, poslankyňa NR SR (2023-12-18):
Ďakujem pekne, pán Čaučík, podarilo sa vám niečo, čo sa nepodarilo mnohým z vás, ktorí sme boli vaši predrečníci, a to, že ste pritiahli do tejto rokovacej sály asi najväčší počet koaličných poslancov doposiaľ a v takomto nečakanom čase 22.16 h pozerám, že toľko ich tu nesedelo počas celého dňa, už som aj chvíľu rozmýšľala, že či plánujú nejaké nočné hlasovanie, nejako nás prekvapiť, ale asi sú sami prekvapení z toho, koľko nás z opozície tu sedí a že nás ani o 22.17 h, neprečíslujú, tak tieto plány asi vzdali. To len k organizačnej časti. A ďakujem za vaše vystúpenie, pretože znova raz ste poukázali na tú absurdnosť tohto návrhu zákona a tú nekvalitu tej legislatívnej práce, ktorá, ktorá ma až prekvapuje, ktorá prichádza s touto novou koalíciou, lebo naozaj dôvodová správa, ako ste vy povedali, neobsahuje žiadne vplyvy na rozpočet, kdežto už obyčajná zmena tabuľky názvu ministerstva, na ktorú ste poukázali, má vplyv na rozpočet, čiže je to absurdné, akým spôsobom sú odfláknuté vlastne zákony a dôvodové správy, ktoré nám tu prichádzajú do pléna, o ktorých máme rokovať. Ja som doposiaľ mala pocit, že táto koalícia tu už má nejakú skúsenosť, keď už nemá nič, keď už nemá zábrany, keď už nemá hodnotový rámec, tak aspoň má skúsenosť, lebo už 12 rokov vládli, ale keď sa pozriem na to, ako sú pripravené vlastne veci, s ktorými prichádzajú do parlamentu, tak by som povedala, že to sú nováčikovia a začiatočníci, lebo naozaj ja už som to dneska v rozprave povedala, ale horšie pripravenú dôvodovú správu ako pri tomto kompetenčnom zákone som ja ešte nečítala. A dá sa o tom tu rokovať ďalšie tri dni a asi aj budeme, lebo to treba rozšrubovať dopodrobna.
Žiga, Peter, podpredseda NR SR (2024-05-15):
Pán poslanec Šmilňák.
Zemanová, Anna, poslankyňa NR SR (2021-10-21):
Ďakujem pekne. Pán kolega, naozaj toto bolo vystúpenie pre YouTube, toto bolo vystúpenie pre sociálne siete, ale nemalo to ani hlavu, ani pätu. Keď sa chcete k niečomu vyjadrovať, bolo by dobré, keby ste si veci naštudovali. Ja len doplním vlastne to, čo bolo povedané napríklad k tomu Environmentálnemu fondu. Tak viete, to nie je len, že Environmentálny fond je tu na to, aby podporoval obce a mestá výstavbami kanalizácií alebo zberných dvorov. Áno aj, ale hlavným poslaním fondu je poskytovanie finančných prostriedkov žiadateľom vo forme dotácií alebo úverov na podporu projektov v rámci činností zameraných na dosiahnutie cieľov štátnej environmentálnej politiky na celoštátnej, regionálnej alebo miestnej úrovni. K tomu patria, naozaj ciele environmentálnej politiky sú ovzduší, v ochrane vôd, prírody a podobne. Čiže tieto môžu byť poskytované aj obciam, ale aj iným subjektom. Samozrejme, to, čo bolo povedané aj mojím kolegom predrečníkom Radom Kazdom, tak sú to vo veľkom objeme aj výnosy získané z dražieb kvót a peňažné prostriedky získané z predaja kvót skleníkových plynov alebo znečisťujúcich látok. Toto použitie týchto prostriedkov je viazané na vlastne majetkové aktíva Slovenskej republiky, tak to, nie je to úplne jednoduché uvoľňovať tieto prostriedky. Áno, a keď sa uvoľňujú, je to považované za štátnu pomoc. Robilo sa to aj v minulom roku, robila to aj vaša vláda, my sme to patrične tiež kritizovali, pretože tieto prostriedky sú viazané na tomto účte Environmentálneho fondu a možno práve teraz je tá situácia, kedy naozaj by mohla vláda, v prvom rade ministerstvo financií a ministerstvo životného prostredia, ktoré, na ktorých súhlas je viazané akékoľvek uvoľnenie týchto prostriedkov zvážiť, či nie je teraz tá doba, že táto štátna pomoc by vlastne bola poskytnutá subjektom, ktoré následne... (Prerušenie vystúpenia časomerom.)
Sulík, Richard, predseda NR SR (2011-07-01):
Ďakujem pekne. Žiadna faktická poznámka. Vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Zrejme nie. Spravodajca? (Reakcia spravodajcu.) Takže... (Reakcia z pléna.) Ospravedlňujem sa. Je jedna faktická poznámka. Nech sa páči.